[bookmark: _Hlk94260925][image: Description: STEMA]   R O M Â N I A

  JUDEŢUL  N E A M Ţ

                               CONSILIUL  LOCAL  AL  COMUNEI  MĂRGINENI
	 
    H O T Ă R Â R E

      Nr. 7 din 31.01.2022

privind modificarea şi completarea Actului Constitutiv 
şi Statutului Asociaţiei de Dezvoltare Intercomunitară ,,AQUA NEAMŢ” 

Consiliul Local al Comunei Mărgineni, Județul Neamț, întrunit în ședință ordinară în data de 31.01.2022;
Având în vedere prevederile Legii nr. 51/2006 a serviciilor comunitare de utilităţi publice, cu modificările şi completările ulterioare, ale Legii nr. 241/2006 privind serviciul de alimentare cu apă şi de canalizare, cu modificările şi completările ulterioare, precum şi ale Hotărârii Guvernului nr. 855/2008 pentru aprobarea actului constitutiv-cadru şi a statutului-cadru al asociaţiilor de dezvoltare intercomunitare cu obiect de activitate serviciile de utilităţi publice, modificată prin H.G. nr. 742/2014, O.G. nr. 26/2000 cu privire la asociații și fundații, cu modificările și completările ulterioare;
Examinând raportul de aprobare al primarului Comunei Mărgineni, înregistrat sub nr. 188 din 12.01.2022;
Văzând raportul de specialitate nr. 189 din 12.01.2022 al compartimentul de specialitate, H.C.L. nr. 81 din 21.12.2021 a Comunei Gâdinți, precum şi rapoartele de avizare ale comisiilor de specialitate;
În temeiul prevederilor art. 89, art. 91, art. 129 alin. (2) lit. e), alin. (9)  lit. c), art.139, art.140 și  art.196 din O.U.G. 57 / 2019 privind Codul Administrativ, cu modificările și completările ulterioare; 

H O T Ă R Ă Ş T E:

Art. 1 - (1) Se  aprobă  aderarea comunei Gâdinți la Asociaţia de Dezvoltare Intercomunitară „AQUA NEAMŢ”. 
             (2) Se aprobă majorarea patrimoniului inițial al Asociației de Dezvoltare Intercomunitară „AQUA NEAMȚ”, la suma de 30.500 lei.
Art. 2 - Se aprobă modificarea Actului constitutiv al Asociaţiei de Dezvoltare Intercomunitară ,,AQUA NEAMŢ”, aprobat prin Hotărârea Consiliului Local nr. 2 din 23.02.2009 privind participarea Comunei Mărgineni la constituirea Asociației „AQUA NEAMȚ”, cu modificările și completările ulterioare, conform Actului Adițional prevăzut în Anexa  nr. 1, care face parte integrantă din prezenta hotărâre.
Art. 3 - Se aprobă modificarea Statutului Asociaţiei de Dezvoltare Intercomunitară ,,AQUA NEAMŢ”, aprobat prin Hotărârea Consiliului Local nr. 2 din 23.02.2009  privind participarea Comunei Mărgineni la constituirea Asociației „AQUA NEAMȚ”, cu modificările și completările ulterioare, conform Actului Adițional prevăzut în Anexa  nr. 2,  care face parte integrantă din prezenta hotărâre.
Art. 4 - Se acordă un mandat special reprezentantului Consiliului Local al Comunei Mărgineni în Adunarea Generală a Asociaţiei de Dezvoltare Intercomunitară ,,AQUA NEAMŢ”, să voteze în favoarea adoptării Actelor Adiţionale la Actul Constitutiv şi la Statutul Asociaţiei de Dezvoltare Intercomunitară ,,AQUA NEAMŢ”, în forma aprobată potrivit art. 2 și 3 din prezenta hotărâre.
Art. 5 - Se împuterniceşte D-na Nedelcu Ileana, reprezentant al Comunei Mărgineni, cetăţean român, născută la data de 21.01.1961 în localitatea Dragomirești, Județul Maramureș, domiciliată în Comuna Mărgineni, posesor a C.I. seria  NT, nr. 746043, eliberată la data de 24.01.2014 de SPCLEP Piatra Neamț, să semneze în numele şi pe seama Consiliului Local Mărgineni Actele Adiţionale prevăzute în Anexa 1 și 2.
 Art. 6 - Se împuterniceşte Preşedintele Asociaţiei de Dezvoltare Intercomunitară „AQUA NEAMŢ”, să înregistreze modificările la Registrul Asociaţiilor şi Fundaţiilor de pe lângă grefa Judecătoriei Piatra- Neamţ.
Art. 7 -  Secretarul general al Comunei Mărgineni va asigura comunicarea prezentei hotărâri, Instituției Prefectului – Județul Neamț, autorităţilor şi persoanelor interesate.

	
  Preşedinte  de  şedinţă,                                                                 Contrasemnează pentru legalitate,   

     Consilier  local,                                                                            Secretarul general a c o m u n e i,              

